ઓળખાણ કે સીધા સંબંધ વિના પણ નરેન્દ્ર મોદી માટે માનતા માનનારાઓનું એક લિસ્ટ પણ ગાંધીનગરના નરેન્દ્ર મોદીના બંગલાની ઑફિસના કર્મચારીઓ દ્વારા બનાવવામાં આવ્યું છે, જે લિસ્ટમાં સૌથી વધુ માનતા માનનારાઓ સૌરાષ્ટ્ર-કચ્છના લોકો છે, જ્યારે સૌથી ઓછી માનતા માની હોય એવા ક્રમમાં ઉત્તર ગુજરાત છે. માનતા માનનારાઓમાં મોટા ભાગના લોકોએ માતાજી કે દેવસ્થાનનાં દર્શનની માનતા માની છે તો ભગવાનને ૧૧થી ૧૦૦૮ શ્રીફળ વધેરવાની માનતા રાખનારાઓ પણ છે. સોથી વધુ લોકો એવા છે કે જેમણે ચાલીને ચોટીલા, વીરપુર, ગિરનાર અને અંબાજી દર્શન કરવા જવાની માનતા રાખી છે. જો નરેન્દ્ર મોદી આજે જીત્યા અને દેશના વડા પ્રધાન બન્યા તો માનતા માનનારા આ સૌનો આભાર માનતો પત્ર મોકલવામાં આવશે.